[{"text_idx": "#000000", "text": "Vihula valda plaanitakse ehitada paraplaanide lennuplats"}, {"text_idx": "#000001", "text": "Hiljuti toimus avalik arutelu Vihula valla Sakussaare ku\u0308la Oruma\u0308e kinnistu paraplaani ja mudellennunduse o\u0303ppe- ja treeninglendude ning spordiu\u0308rituste keskuse detailplaneeringu u\u0308le. Omad mured to\u0303id esile nii ku\u0308laelanikud kui kohalikud jahimehed."}, {"text_idx": "#000003", "text": "Lisaks paraplaanide lennuplatsile loodetakse kinnistule rajada angaar koos vaatlustorniga, mudellennuala, klubihoone koos parklatega, ka\u0308mpinguala ning puurkaev."}, {"text_idx": "#000004", "text": "\u201eParaplaaniga lendamise hooaeg on lu\u0308hike ning et aasta ringi tegevust oleks, plaanitakse ka\u0308mpingute ala. Sinna juurde on kavandatud ka spordiva\u0308ljakud,\u201c seletas projektijuht Mati Puusepp. \u201eKlubihoonesse tulevad klassiruumid, dus\u030cid ja muu vajalik.\u201c"}, {"text_idx": "#000006", "text": "Siinkohal ei olnud ko\u0303ne all mitte vo\u0303imalik oht inimelule, vaid paraplaanil lendaja hirm ja ehmatus, na\u0308hes maapeal pu\u0308ssidega mehi, kes justkui teda sihiksid."}, {"text_idx": "#000008", "text": "Lennutrajektoor pani muretsema ka ku\u0308laelanikke. Arutelul osalenud kohalikud inimesed leidsid, et ku\u0308la kohal paraplaanid lendama ei peaks, sest sagedased u\u0308lelennud muutukid ha\u0308irivaks."}, {"text_idx": "#000009", "text": "Keskkonnamo\u0303jude hindamise ekspert Raivo Markov to\u0303des, et need aspektid on reguleeritavad. \u201eLennuko\u0303rgused ja ala saab a\u0308ra ma\u0308a\u0308rata. Kui keegi ei soovi, et tema maja kohalt lennatakse, siis seda ja\u0308lgitakse.\u201c Lisaks to\u0303i ta va\u0308lja, et ku\u0308la juures paiknev ko\u0303rgepingeliin hoiab lendajad sealt to\u0303ena\u0308oliselt niigi eemal."}]